สวัสดีค่ะเข้าประเด็นเลยนะคะคือว่า กล้ามเนื้อที่เท้ามันกระตุกอ่ะค่ะ กระตุกบริเวณนิ้วชี้เท้าขวา แรกๆก้เป็นน้อย หลังๆมันเริ่มกระตุกแทบจะตลอดเวลาเลยค่ะตอนนี้มันเริ่มลามมาที่ปากแล้วค่ะ กระตุกบริเวณมุมปากซ้ายล่างก่อนหน้านี้เคยกินยาคุมฉุกเฉินไปทั้งหมด 4-5ครั้งตลอดทั้งปีแล้วก้ทานมาม่าเดือนละ4ครั้ง(ครั้งละ2ซองแต่ใส่ผงชูรส1ซอง อีกซองเก็บไว้กินทีหลัง) แล้วก้เครียดช่วงที่สอบด้วยอ่ะค่ะเลยไม่แน่ใจว่าสาเหตุมันจะเกิดจากอะไร ส่วนพสพก้ป้องกันทุกครั้งค่ะ ปจดก้มาตามปกติแล้วคำถามคือมันเป็นการติดเชื้อหรือเป็นแค่อาการ หรือเป็นโรคเหรอคะมันเกิดจากอะไรที่ดูๆแล้วมีส่วนมากที่สุด-ขอขอบคุณล่วงหน้านะคะ-
สวัสดีค่ะกล้ามเนื้อกระตุกอาจเกิดจากกล้ามเนื้อกระตุกหลังการออกกำลังกาย การกระตุกของกล้ามเนื้อจากความเครียดและความวิตกกังวลการได้รับคาเฟอีนและสารกระตุ้นอื่น ๆ มากเกินการขาดสารอาหารและวิตามิน เช่น วิตามินดี วิตามินบี หรือแคลเซียม ภาวะขาดน้ำและเกลือแร่ การใช้ยาบางชนิดเช่น สเตียรอยด์ ยาเม็ดฮอร์โมนเอสโตรเจน ก็อาจกระตุ้นให้เกิดการกระตุกของกล้ามเนื้อได้ง่ายในบริเวณมือ แขน หรือขา จึงเป็นไปได้ว่าอาจเกี่ยวกับการรับประทานยาคุมฉุกเฉินบ่อยๆเช่นกันหากเป็นมาก เรื้อรัง มีอาการกล้ามเนื้ออ่อนแรงหรือชาร่วมด้วย ควรรีบไปพบแพทย์เพื่อตรวจเพิ่มเติมในระหว่างนี้รับประทานอาหารตามหลักโภชนาการให้ครบ 5 หมู่ ไม่ควรใช้ยาคุมกำเนิดฉุกเฉินบ่อยๆ นอนหลับพักผ่อนให้เพียงพอ งดการดื่มชา กาแฟ